Ουίλιαμ Χότζες

O **Ουίλιαμ Χότζες** (William Hodges) (28 Οκτωβρίου 1744 – 6 Μαρτίου 1797) ήταν Άγγλος ζωγράφος και χαράκτης. Συμμετείχε στο δεύτερο ταξίδι του Τζέιμς Κουκ στον Ειρηνικό Ωκεανό και είναι γνωστός για τα σκίτσα και τους πίνακες των τοποθεσιών που επισκέφτηκε σ' αυτό το ταξίδι, μεταξύ των οποίων η Ταϊτή, το Νησί του Πάσχα, η Νέα Ζηλανδία και η Ανταρκτική.

## Βιογραφικά στοιχεία
Ο Χότζες γεννήθηκε στις 28 Οκτωβρίου 1744 στο Λονδίνο. Σπούδασε κοντά στον Ουίλιαμ Σίπλεϊ και στον Ρίτσαρντ Γουίλσον. Στα πρώτα χρόνια της καριέρας του, έβγαζε τα προς το ζην ζωγραφίζοντας θεατρικά σκηνικά.

Μεταξύ 1772 και 1775 ο Χότζες συνόδευσε τον Τζέιμς Κουκ στον Ειρηνικό ως καλλιτέχνης της αποστολής. Πολλά από τα σκίτσα και τους πίνακές του δημοσιεύθηκαν ως χαρακτικά στην αρχική  έκδοση των ημερολογίων του Κουκ από το ταξίδι.

Οι περισσότερες από τις μεγάλης κλίμακας θαλασσογραφίες και τοπία από τα ταξίδια του στον Ειρηνικό, έργα για τα οποία είναι περισσότερο γνωστός, ολοκληρώθηκαν μετά την επιστροφή του στο Λονδίνο, για την ολοκλήρωση των οποίων χρηματοδοτήθηκε από το βρετανικό Ναυαρχείο. Αυτοί οι πίνακες απεικόνιζαν πιο δυνατές φωτοσκιάσεις, παρεκκλίνοντας σημαντικά από την ευρωπαϊκή τοπιογραφία και οι σύγχρονοι κριτικοί τέχνης ισχυρίστηκαν ότι η χρήση του φωτός και των χρωματικών αντιθέσεων έδινε στους πίνακές του μια τραχιά και ημιτελή εμφάνιση.

Ο Χότζες δημιούργησε επίσης πολλές πολύτιμες προσωπογραφίες νησιωτών του Ειρηνικού και σκηνές από το ταξίδι με μέλη της αποστολής.

Το 1778, ταξίδεψε στην Ινδία, ένας από τους πρώτους Βρετανούς επαγγελματίες ζωγράφους τοπίου που επισκέφτηκε τη χώρα αυτή. Παρέμεινε εκεί για έξι χρόνια, μένοντας στο Λάκναου. 

Στις 6 Νοεμβρίου 1786 εξελέγη μέλος της Βασιλικής Ακαδημίας.

Αργότερα, ταξίδεψε σε όλη την Ευρώπη, συμπεριλαμβανομένης μιας επίσκεψης στην Αγία Πετρούπολη στη Ρωσία το 1790.

Το 1793, δημοσίευσε ένα εικονογραφημένο βιβλίο για τα ταξίδια του στην Ινδία.
[αριστερά|μικρογραφία|290x290εσ|''Αποβίβαση στην Τάνα, μία από τις [Βανουάτου|Νέες Εβρίδες* (1775/76)]]
Τον Δεκέμβριο του 1794, άνοιξε γκαλερί στο Λονδίνο και εξέθεσε 25 έργα του μεταξύ των οποίων δύο μεγάλους πίνακες: *Τα Αποτελέσματα της Ειρήνης* και *Οι Συνέπειες του Πολέμου*. Στα τέλη Ιανουαρίου του 1795, με τη Βρετανία να συμμετέχει στον [[Πόλεμος του Πρώτου Συνασπισμού|Πόλεμο του Πρώτου Συνασπισμού]] κατά της [[Γαλλική Επανάσταση|Επαναστατικής Γαλλίας]] και τα αισθήματα να είναι έντονα, την έκθεση επισκέφτηκε ο πρίγκιπας [[Φρειδερίκος της Υόρκης και του Όλμπανι]], δεύτερος γιος του βασιλιά [[Γεώργιος Γ΄ του Ηνωμένου Βασιλείου|Γεωργίου Γ']]. Ο δούκας προσβλήθηκε στη θέα του πολιτικού θέματος αυτών των δύο έργων και διέταξε να κλείσει η γκαλερί. Αυτή η βασιλική [[λογοκρισία]] σήμανε το τέλος της καριέρας του Χότζες. Πολλά από τα έργα του πουλήθηκαν τότε σε δημοπρασία, αλλά αποκόμισε μόνο ένα μικρό ποσό.

Στη συνέχεια, αποσύρθηκε με την οικογένειά του στο [[Ντέβον (κομητεία)|Ντέβον]] και έγινε συνεργάτης σε μια τράπεζα, η οποία απέτυχε κατά τη διάρκεια της τραπεζικής κρίσης του Μαρτίου 1797. Στις 6 Μαρτίου του ίδιου έτους πέθανε, ο θάνατός του επισήμως αναφέρθηκε οφειλόμενος σε πρόβλημα στο στομάχι, αλλά φημολογήθηκε ότι είχε αυτοκτονήσει από υπερβολική δόση λάβδανου.

Η κορυφή Hodges Knoll στην [[Ανταρκτική]] πήρε το όνομά του.

== Επιλογή έργων ==
<gallery widths="220" heights="220" perrow="4">
Αρχείο:Hodges cape-good-hope.jpg|*Το Κέιπ Τάουν και το Τραπεζοειδές Όρος* (1772)
Αρχείο:HodgesA View of Cape Stephens in Cook's Straits New Zealand with Waterspout 1776..jpg|*Άποψη του Κέιπ Στέφενς στον πορθμό Κουκ στη Νέα Ζηλανδία με θαλάσσια δίνη* (1776)
Αρχείο:Fort at Agra, seen from the river Yamuna, Uttar Pradesh. Col Wellcome V0050443.jpg|*Άποψη του φρουρίου της Άγκρας* (1786)
Αρχείο:'View of part of Owharre (Fare) Harbour, Island of Huahine' RMG BHC2418.tiff|*Άποψη του λιμανιού του Χουαχίνε* (1774)
Αρχείο:'View of the Province of Oparree (Pare), Island of Otaheite, with part of the Island of Eimeo (Moorea)' RMG BHC1936.tiff|*Άποψη της Ταϊτής, με τμήμα του νησιού Μοορέα* (1776)
Αρχείο:James Cook's portrait by William Hodges.jpg|Προσωπογραφία του [[Τζέιμς Κουκ]] (1775/76)
Αρχείο:Bildhodges.jpg|*Μοάι στο νησί του Πάσχα* (1775/76)
Αρχείο:Hodges War Boats 1774.jpg|*Πολεμικά πλοία στην Ταϊτή'' (1774)


## Παραπομπές
    


Κατηγορία:Άγγλοι ζωγράφοι